ཉིད་སྐད་ཅིག་གིས་སངས་རྒྱས་ཐམས་ཅད་འདུས་པའི་ངོ་བོ་རྒྱ་གར་དམ་པ
སངས་རྒྱས་སྐུ་མདོག་སྤུག་ནག་ཞལ་གཅིག་ཕྱག་གཉིས་པ་གཡས་སེང་ལྡེང་གི་ཌ་མ་རུ་འཁྲོལ་ཞིང་།གཡོན་དངུལ་དཀར་གྱི་དྲིལ་བུ་གསིལ་བ།རུས་པའི་རྒྱན་དྲུག་གིས་བརྒྱན་ཅིང་དར་དམར་པོའི་ན་བཟའ་ཅན།རྟེན་འབྲེལ་གྱི་གལ
ཏ་ཕྲག་པ་ལ་བཀལ་བ།ཨཱ་ལི་ཀཱ་ལིའི་སྒྲ་དོན་ཐུགས་སུ་ཆུད་པ།མདོ་རྒྱུད་བསྟན་བཅོས་ཀྱི་དགོངས་པ་ཐུགས་ལ་གསལ་ཞིང་།བརྒྱུད་པ་ཀུན་གྱི་གདམས་པ་མ་ལུས་ཕ་འཛིན་པ་ཞིག་ཏུ་གྱུར།དཔྲལ་བར་ཨོཾ།མགྲིན་པར
ཨཱཿཐུགས་ཀར་ཧཱུཾ།ཧཱུཾ་ལས་འོད་ཟེར་འཕྲོས་པས་རང་བཞིན་གྱི་གནས་ནས་རིགས་བཞིར་གཏོགས་པའི་རྒྱལ་བ་ཡི་དམ་མཁའ་འགྲོ་དམ་ཅན་སྲུང་མ་འཁོར་དང་བཅས་པ་ཨོཾ་བཛྲ་ས་མཱ་ཛཿཞེས་དང་།མ་ལུས་སེམས་ཅན་སོགས་ཤློ་ཀ།
གསུམ་གྱི་མཐར།ཨོཾ་སརྦ་ཏ་ཐཱ་ག་ཏ་ས་པ་རི་ཝཱ་ར་ཨེ་ཧྱ་ཧིས་སྤྱན་དྲངས།བཅོམ་ལྡན་འདིར་ནི་བྱོན་པ་སོགས་ཤློ་ཀ་གཅིག་དང་།ཨོཾ་སརྦ་ཏ་ཐཱ་ག་ཏ་ག་ག་ན་ས་མ་ཡ་ཧཱུྃ་ཞེས་དང་།ཇི་ལྟར་བལྟམས་པ་སོགས་དང་།བདག་དང་འགྲོ།

ལ་སོགས་ནས་པདྨ་ཀ་མ་ལ་ཡ་སྟྭཾ་ཞེས་པས་གདན་འབུལ་ལོ།།དེ་ནས་མདུན་དུ་བཤམས་པའི་གཏོར་མ་ལ་དམིགས་ཏེ།ཨོཾ་བཛྲ་ཨ་མྲྀ་ཏས་བསང་།སྭ་བྷཱ་ཝས་སྦྱངས།སྟོང་པའི་ངང་ལས་ཡཾ་ལས་རླུང་།རཾ་ལིས་མེ།བཾ་ལས།
ཆུ།ལཾ་ལས་སའི་དཀྱིལ་འཁོར་གྱི་རྣམ་པ་ཅན་ཏེ།འབྱུང་བཞི་སོ་སོའི་གཏོར་མ་བདུད་རྩིའི་རང་བཞིན་ཅན་ཁ་དོག་དྲི་རོ་ནུས་པ་ཕུན་སུམ་ཚོགས་པ་ཡེ་ཤེས་ཀྱི་བདུད་རྩིའི་རང་བཞིན་དུ་གྱུར་པར་བསམས་ལ།ཨོཾ་ཨཱཿཧཱུྃ་ཞེས་པ་ལན་
གསུམ་གྱིས་གཏོར་མ་བྱིན་གྱིས་བརླབས་ལ།ཟླ་གམ་ལཨོཾ་ཡཾ་ཙ་ཚ་ཛ་ཛྷ་ཉ་ཤ་ཡཾ་ཨི་ཨཱི་ཨོ་ཨོཾ་སྭཱ་ཧཱ།ལྔའམ་ཉེར་ལྔ་བཟླས་པས་ཕུལ་ཏེ།ཨརྒྷཾ་སོགས་ཀྱིས་མཆོད་ནས།རླུང་རྫས་ལས་གྲུབ་པའི་མཆོད་སྦྱིན་གྱི་གཏོར་མ་
རྒྱ་ཆེན་པོ་འདི།མི་བསྐྱོད་པས་གཙོ་བྱས་པའི་རྡོ་རྗེའི་རིགས་ཀྱི་ཡི་དམ་མཁའ་འགྲོ་ཆོས་སྐྱོང་འཁོར་དང་བཅས་པ་ཐམས་ཅད་ལ་འབུལ་ལོ།།ཡོངས་སུ་བཞེས་ནས་བདག་དང་སྦྱིན་བདག་གི་གཙོ་བྱས་པའི་སེམས་ཅན་ཐམས་ཅད་ཀྱི་ནད་
རླུང་ལས་གྱུར་པ།གདོན་དྲི་ཟ་དང་རྒྱལ་འགོང་ཉོན་མོངས་པ་ཞེ་སྡང་ཉེ་བར་ཞི་ནས་འབྱུང་བ་བཞི་ཆ་སྙོམས་པ་དང་།སྣང་བ་རྟེན་འབྲེལ་དུ་འཆར་ཞིང་རྟེན་འབྲེལ་གྱིས་འགྲོ་དོན་དཔག་ཏུ་མེད་པ་ནུས་པར་བྱིན་གྱིས་བརླབ་ཏུ་གསོལ།ཅེས་དང་།
གྲུ་གསུམ་པ་ཛ་ཏ་ཨོཾ་རཾ་ཊ་ཋ་ཌ་ཌྷ་ཎ་ཥ་རོ་རི་རཱྀ་ཨེ་ཨེ་སྭཱ་ཧཱ།གསུམ་མ་མཉེར་གསུམ་སོགས་བཟླས།ཨརྒྷཾ་སོགས།མེ་རྫས་ལས་གྲུབ་པའི་མཆོད་སྦྱིན་གྱི་གཏོར་མ་རྒྱ་ཆེན་པོ་འདི།རིན་ཆེན་འབྱུང་ལྡན་གྱིས་གཙོ་བྱས་པའི་རིན་པོ་

༄ཆེའི་རིགས་ཀྱི་ཡི་དམ་མཁའ་འགྲོ་ཆོས་སྐྱོང་འཁོར་དང་བཅས་པ་ཐམས་ཅད་ལ་འབུལ་ལོ།།ཡོངས་སུ་བཞེས་ནས་བདག་དང་སྦྱིན་བདག་གི་གཙོ་བྱས་པའི་སེམས་ཅན་ཐམས་ཅད་ཀྱི་ནད་ཚད་པ་ལས་གྱུར་པ།།
གདོན་གྲུལ་བུམ་དང་བཙན་བདུད་ཕོ་གདོན་ཉོན་མོངས་པ་ང་རྒྱལ་དང་སེར་སྣ་ཉེ་བར་ཞི་ནས་འབྱུང་བ་བཞི་ཆ་སྙོམས་པ་དང་།སྣང་བ་རྟེན་འབྲེལ་དུ་འཆར་ཞིང་རྟེན་འབྲེལ་གྱིས་འགྲོ་དོན་དཔག་ཏུ་མེད་པ་ནུས་པར་བྱིན་གྱིས་བརླབ་ཏུ་གསོལ།
ཞེས་དང་།ཟླུམ་པོ་ལ།ཛ་ཨོཾ་ཝཾ་པ་ཕབ་བྷ་མ་གྲ་ཝཾ་ཨུ་ཨཱུ་སྭཱ་ཧཱ།དྲུག་གམ་ཧེར་དྲུག་སོགས་བཟླས།ཨརྒྷཾ་སོགས།ཆུ་རྫས་ལས་གྲུབ་པའི་མཆོད་སྦྱིན་གྱི་གཏོར་མ་རྒྱ་ཆེན་པོ་འདི།འོད་དཔག་མེད་ཀྱིས་གཙོ་བྱས་པའི་
པདྨའི་རིགས་ཀྱི་ཡི་དམ་མཁའ་འགྲོ་ཆོས་སྐྱོང་འཁོར་དང་བཅས་པ་ཐམས་ཅད་ལ་འབུལ་ལོ།།ཡོངས་སུ་བཞེས་ནས་བདག་དང་སྦྱིན་བདག་གི་གཙོ་བྱས་པའི་སེམས་ཅན་ཐམས་ཅད་ཀྱི་ནད་གྲང་བ་ལས་གྱུར་པ།གདོན་ཀླུ་རིགས
དང་མོ་གདོན་ཉོན་མོངས་པ་འདོད་ཆགས་ཉེ་བར་ཞི་ནས་འབྱུང་བ་བཞི་ཆ་སྙོམས་པ་དང་།སྣང་བ་རྟེན་འབྲེལ་དུ་འཆར་ཞིང་རྟེན་འབྲེལ་གྱིས་འགྲོ་དོན་དཔག་ཏུ་མེད་པ་ནུས་པར་བྱིན་གྱིས་བརླབ་ཏུ་གསོལ།ཞེས་དང་།གྲུ་བཞི་ལ།
ཨོཾ་ལཾ་ཏ་ཐ་དདྷ་ན་ས་ལཾ་ལི་ལཱྀ་སྭཱ་ཧཱ།བཞིའམ་ཉེར་བཞི་སོགས་ཀྱིས་དབུལ།ཨརྒྷཾ་སོགས།ས་རྫས་ལས་གྲུབ་པའི་མཆོད་སྦྱིན་གྱི་གཏོར་མ་རྒྱ་ཆེན་པོ་འདི།དོན་ཡོད་གྲུབ་པས་གཙོ་བྱས་པའི་ལས་ཀྱི་རིགས་ཀྱི་ཡི་དམ་མཁའ

འགྲོ་ཆོས་སྐྱོང་འཁོར་དང་བཅས་པ་ཐམས་ཅད་ལ་འབུལ་ལོ།།ཡོངས་སུ་བཞེས་ནས་བདག་དང་སྦྱིན་བདག་གི་གཙོ་བྱས་པའི་སེམས་ཅན་ཐམས་ཅད་ཀྱི་ནད་བང་གན་ལས་གྱུར་པ།གདོན་གནོད་སྦྱིན་དང་ས་གདོན་ཉོན་མོངས་པ་ཕྲག་དོག་དང་།
གཏི་མུག་ཉེ་བར་ཞི་ནས་འབྱུང་བ་བཞི་ཆ་སྙོམས་པ་དང་།སྣང་བ་རྟེན་འབྲེལ་དུ་འཆར་ཞིང་རྟེན་འབྲེལ་གྱིས་འགྲོ་དོན་དཔག་ཏུ་མེད་པ་ནུས་པར་བྱིན་གྱིས་བརླབ་ཏུ་གསོལ།ཞེས་སོགས་ཀྱིས་གསོལ་བ་བཏབ་བོ།།དེ་ནས་ཧཱུཾ་མཛད་ཀྱི་ཕྱག
རྒྱ་དང་རྗེ་བཙུན་ཟབ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་།སངས་རྒྱས་ཀྱིར།ཆོས་ཀྱི།དགེ་འདུན་གྱིར།གསང་སྔགས་དང་རིག་སྔགས་ཀྱི་རྒྱལ་པོ་ཁྲོ་བོ་ཁྲོ་མོ་རྣམས་ཀྱི་
བཀའ་བདེན་པ་དང་།བདེན་པ་ཆེན་པོའི་བྱིན་གྱི་བརླབས་ཀྱིས་སྦྱིན་པའི་བདག་པོ་ཆེ་གེ་མོ་འཁོར་དང་བཅས་པ་ལ་གནོད་ཅིང་འཚོ་བར་བྱེད་པའི་ནད་བདག་ཡམས་བདག།ལན་ཆགས་བུ་ལོན་ཤ་འཁོན་གཉེར་བའི་གདོན་བགེགས།
ཀྱེ་རིགས་སུ་གྱུར་པ་ཐམས་ཅད་སྐད་ཅིག་ཐར་ཅིག་ཡུད་ཙམ་ལ་འདིར་མཆིས་པར་གྱུར་ཅིག།ཨོཾ་ཊཱ་ཀི་ཧཱུྃ་ཛཿཞེས་པ་དང་པོའི་ཚེ་ལན་གསུམ་གྱིས་དགུག་སྟེ།གྲུ་བྱིན་གྱིས་བརླབ་པ་ནི་ཛཱཧྲཱིཿཨོཾ་སྭ་བྷཱ་ཝས་སྦྱངས།སྟོང་པའི་ངང་
ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གླུད་གཏོར་འདོད་པའི་ཡོན་ཏན་ལྔ་དང་ལྡན་པར་གྱུར།ཨོཾ་ཨཱཿཧཱུཾ།ལན་གསུམ་གྱིས་བྱིན་གྱིས་བརླབས།ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུཾ།གསུམ་

༄༅མ་མ་བདུན་བརྗོད།དེ་བཞིན་གཤེགས་པ་རིན་ཆེན་མང་སོགས་བཞི་ལ་ཕྱག་འཚལ་ཏེ་རྫདྷིཌམཆོད་སྦྱིན་གྱི་གཏོར་མ་གཟུགས་གླུད་ཆང་བུ་དང་བཅས་པ་འདོད་པའི་ཡོན་ཏན་ལྔ་དང་ལྡན་པ་འདི།ནད་བདག
ཡམས་བདག།ད་ལ་བདག།ཤ་སེར་མིག་སེར་གྱི་བདག་མོ།བད་ཀན་གླང་ཐབས་ཀྱི་བདག་མོ།འབྲུམ་བུ་དང་གཡན་པའི་བདག་མོ།རྒྱུ་གཟེར་ཁྲག་འཛག་གི་བདག་མོ་འཁོར་དང་བཅས་པ་ལ་སོགས་པ་འབྱུང་བ་བཞིའི
ཕྱོགས་རིས་སུ་གཏོགས་པ་ཐམས་ཅད་ལ་སྟེར་རོ།།འཇིག་རྟེན་གྱི་ཁམས་སུ་ནག་ཡམས་དང་དལ་མམས་མ་གཏོར་བར།མི་ནད་སྣ་དགུ་དང་ཕྱུགས་ནད་སྤུན་དགུ་ཐམས་ཅད་མེད་ཅིང་མི་འབྱུང་བར་མཛོད་ཅིག།ནད་པའི་ཆེད་དུ
གཏང་ཚེ།ཁྱད་པར་སྦྱིན་པའི་བདག་པོ་ཆེ་གེ་འདི་ལ།ཚེ་རབས་ཐོག་མ་མེད་པ་ནས་ཐ་མ་ད་ལྟ་ལ་ཟུག་གི་བར་དུ་བུ་ལོན་ལན་ཆགས་ཀྱི་མགྲོན་དུ་གྱུར་པ།ཕན་བཏགས་དྲིན་གྱི་ལན་ཆགས།མཛའ་བ་གྲོགས་ཀྱི་ལན་ཆགས།
ཕ་མ་བུ་ཚའི་ལན་ཆགས།རིགས་རུས་གཉེན་གྱི་ལན་ཆརྒས།གནོད་བྱས་འཁོན་པའི་ལན་ཆགས།བསད་པ་སྲོག་གི་ལན་ཆགས།འཕྲོག་བཅོམ་ནོར་གྱི་ལན་ཆགས།རྟ་ཕྱུགས་བཀོལ་སྤྱད་ལན་ཆགས།ཀེག་དང་།
སྲི་ལངས་ལན་ཆགས།རྨི་ལྟས་མཚན་ངན་གྱི་ལན་ཆགས་ལ་སོགས་པ་བུ་ལོན་ལན་ཆགས་མཁྱེར་བ་ཐམས་ཅད་འདོད་དགུ་འབྱུང་བའི་རིན་ཆེན་གཟུགས་གླུད་གཏོར་མ་ཆང་བུ་དང་བཅས་པ་འདི་དག་པུ་ལོན་ལན་ཆགས་ཤ་འཁོན་ཐམས

ཅད་བྱང་ཞིང་དག་པའི་ཆེད་དུ་བཞེས་ལ།བཟུང་བ་ཐོང་ལ་བཅིངས་པ་ཁྲོལ་ཅིག།སྦྱིན་བདག་འཁོར་བཅས་ཟླ་བ་སྒྲ་གཅན་ལས་གྲོལ་བ་ལྟར་བདེ་བར་འཚོ་བར་གྱུར་ཅིག།ཅེས་བརྗོད་ལ།གླུད་ཆེ་བ་ཡོད་པའི་སྣོད་དུ་མགོ་མཇུག།
མ་ལོག་པར་བཞག་གོ།།དེ་ལྟ་བུ་ནད་པའི་ལོ་གྲངས་སམ་བརྒྱ་རྩ་བསགས་ན།སྔར་གྱི་སྣོད་རྣམས་སུ་ཟླ་གམ་སོགས་རེ་རེ་དང་།མཐེབ་ཀྱུའམ་ཟན་རིལ་རེ་བཅས་པསྣན་ལ།བྱིན་གྱིས་བརླབས་ལ་ལོ་གྲངས་པར་བསྔོ།ཧ་ཅང་།།
ལོ་མང་བ་ལ་དེ་ལྟར་མ་ནུས་ན།ཟླ་གམ་སོགས་བཅུ་བཅུ་བསྣན་པ་ལ་བྱིན་རླབས་དང་སྔགས་ཉེར་ལྔ་སོགས་བཟླ་བས་བསྔོ་ཞིང་འབུལ་ཡང་བཏུབ་གསུངས་པས་ལོང་སྐབས་དང་བསྟེན་ནོ།།འདི་ནད་པ་སོགས་ལ་ཤིན་ཏུ་ཕན་ཆེ།།
པར་མྱོང་བས་གྲུབ་གསུང་ཞིང་།དེའང་བརྩིག་ལུགས་ནི།ཟླ་གམ་གྲུ་གསུམ་སོགས་རང་རང་གི་དབྱིབས་སུ་བརྩིག་གསུངས་པ་ལྟར་བྱ།དེ་ལྟར་ལོ་གྲངས་སོགས་ཇི་ལྟར་འདོད་ལ་བཏང་ཟིན་པ་དང་།དེ་ནས་གླུད་རྣམས
ནད་པའི་ལོ་བདུད་སོགས་ཀྱི་སྟེང་དུ་བསྐྱལ་བའི་སྔོན་དུ་འདི་སྐད་བརྗོད་དོ།།སཀྱེ་སྲིད་པ་གསུམ་གྱི་ལྷ་དང་ཀླུ།།གདོན་བགེགས་འབྱུང་པོ་སུ་ཡང་རུང་།།བུ་ལོན་ལན་ཆགས་དོན་གཉེར་རིགས།།ཚུར་ཤོག་རྒྱལ་བའི་བཀའ་ལ་
ཉོན།།འབྲུ་མཆོག་ངར་གླུད་ཡ་མཚན་ཅན།།ཕྱི་ལྟར་འབྱུང་བ་དང་ཟབ་གོས།།ནང་ལྟར་རིན་ཆེན་འདོད་དགུའི་རྫས།།གསང་བ་ཡེ་ཤེས་ལྔའི་བདུད་རྩི།།ངང་གླུད་གཏོར་རྫས་ཕུན་ཚོགས་འདི།།སྔོན་ཚེ་ལྷ་དབང་བརྒྱ་བྱིན།།

།གླུད།།ད་ལྟ་རྒྱུ་སྦྱོར་འཁོར་བཅས་གླུད།།གླུད་བདག་ཐམས་ཅད་གླུད་ལོང་ལ།།།ཡས་བདག་ཐམས་ཅད་ཡས་པ་ཞེས་ཤིག།བདག་ཅག་རྒྱུ་སྦྱོར་འཁོར་བཅས་ཀྱི།༈ཤ་ཡི་གླུད་འདི་ས་ལ་གཏོང་།།
་ལ་གནས་པའི་ལྷ་འདྲེ་རྣམས།།གླུད་དང་གཏོར་མ་འདི་བཞེས་ལ།།འཁོར་འདིར་གནོད་པ་མ་བྱེད་ཅིག།ཤ་མ་བུ་ཀུན་ལ་སྦྱོར།།ཁྲག་གི་གླུད་འདི་ཆུ་ལ་ར།།ཆུ་ལ་གནས་པའི་ས།།གླུད་དང་གཏོར་མ་ཀ།འཁོར།།
དིར་གནོད་པང་།།དྲོད་ཀྱི་གླུད་འདི་མེ་ལར།།མེ་ལ་གནས་པའིར།།གླུད་དང་གཏོར་མར།།འཁོར་འདིར་གནོད་པར།།དབུགས་ཀྱི་གླད་འདི་རླུང་ལ་།།རླུང་ལ་གནས་པའི་རྩ།།གླུད་དང་གཏོར་མར།།འཁོར་འདིར
ནོད་པ།།སེམས་ཀྱི་གླུད་འདི་མཁའ་ལར།།མཁའ་ལ་གནས་པའི་ར།།གླུང་དང་གཏོར་མར།།འཁོར་འདིར་གནོད་པ་ང།།རུས་པའི་གླུད་འདི་རྡོལ་བ།།རྡོ་ལ་གནས་པའི་ར།།གླུད་དང་གཏོར་མ།།འཁོར་འདིར།
ནོད་པས།།པགས་པའི་གླུད་འདི་ཐང་ལར།།ཐང་ལ་གནས་པའི་ར།།གླུང་དང་གཏོར་མཀ།འཁོར་འདིར་གནོད་པར།།སྒྲ་ཡི་གླུད་འདི་ཤིང་ལར།།ཤིང་ལ་གནས་པའི་ས།གླུད་དང་གཏོར་མར།།འཁོར་འདིར་གནོད།
པ་བྱེད་ཅིག།མཆོག་གསུམ་བདེན་པའི་བྱིན་རླབས་དང་།།ད་ལྟ་རྒྱུ་སྦྱོར་འཁོར་བཅས་ཀྱི།།བསམ་པ་རྣམ་པར་དག་པ་དང་།།ལྷག་བསམ་དག་པས་བཤམས་པ་ཡི།།མཆོད་སྦྱིན་གླུད་གཏོར་འདི་བཞེས་ལ།ཁྲམ་ལ།

བབས་ན་ཁྲམ་ཁ་ཕྱིས།།ཤོལ་བབས་ན་ཤོད་གཏོར།།རྩིས་ལ་བབས་ན་རྩིས་ལས་ཕྱུངས།།རྒྱན་ལ་བབས་ན་རྒྱད་དེ་སྤོས།།བཟུང་བ་ཐོང་ལ་བཅིངས་པ་ཁྲོལ།།བདུད་ཀྱི་ཞགས་པ་སླར་བསྒྱུར་ཅིག།བདག་དང་
ཡོན་བདག་འཁོར་བཅས་ཀྱི།།འགལ་རྐྱེན་བར་ཆད་ཞི་བར་མཛོད།།ཆོས་ཀྱི་སྦྱིན་པ་ནི།ཆེས་རྣམས་ཐམས་ཅད་རྒྱུ་ལས་བྱུང་།།ཞེས་པ་ནས།སྡུག་བསྔལ་ཀུན་ལས་དེ་གྲོལ་ལོ།།ཞེས་དང་།ཆོས་རྣམས།།
གཟུགས་བརྙན་ལྟ་བུ་སྟེ།།ཞེས་པ་ནས།།འོན་ཀྱང་སྐྱོབ་པའི་སྲས་སུ་སྐྱེ།།ཞེས་དང་།།རྒྱན་གྱིས་བརྒྱན་པར་བྱས་ཀྱང་ཆོས་སྤྱོར་ཅིང་།།ཞེས་སོགས་ནས།།གདོན་རྣམས་རང་གི་གནས་སུ་དེངས།།ཞེས།།
དང་།ཨོཾ་སརྦ་བྃསྟ་ན་གཙྪ།ན་མཿས་མན་སོགས་ནས།ཨནྟ་ཀ་ར་ཡ་སྭཱ་ཧཱ་ཞེས་བརྗོད་ལ།གླད་རྣམས་ནད་པའི་ལོ་བདུད་ཕྱོགས་སུ་བསྩལ་བ་དང་མཉམ་དུ་གདོན་བགེགས་རྣམས་རང་གནས་སུ་སོང་བར་བསམ།
ཟླ་ག་མ་ཤར།གྲྭ་གསུམ་ལྷོ།ཟླུམ་པོ་ནུབ།གྲུབཞི་བྱང་གིས་གཅིང་སར་བསྩལ་ལོ།།གསུམ་པ་རྗེས་ནི།མཆོད་ཡུལ་རྣམས་ལ་ཐལ་མོ་སྦྱར་ལ།་ཀྱེ་རྒྱལ་བ་རིགས་བཞི་རི་ལྷ་ཚོགས་འཁོར་དང་བཅས་པས་བདག་དང་སེམས
ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་ཐམས་ཅད་སྩལ་དུ་གསོལ།ཞེས་འདོད་དོན་ཞུས་ལ།ཡིག་བརྒྱ་ལན་གསུམ་གྱི་མཐར།།མཆོད་པའི་ཡོ་བྱད་མ་འབྱོར་ཉམས་པ་དང་།།བདག་བློ་རྨོངས་པས་ཏིང་འཛིན་མིག་།

༄༅སོགས།།ཐུགས་དང་འགལ་བའི་ཉེས་པ་ཅི་བགྱིས་པ།།མཆོད་ཡུལ་རྣམས་ཀྱིས་བཟོད་པར་མཛད་དུ་གསོལ།།ཞེས་ནོངས་པ་བཤགས་ལ།ཨོཾ་ཁྱེད་ཀྱིས་སེམས་ཅན་དོན་ཀུན་མཛད་སོགས་
ཀྱིས་མཐར།བཛྲ་མུཿམཆོད་ཡུལ་ཐམས་ཅད་རང་བཞིན་གྱི་གནས་སུ་གཤེགས་པར་བསམ་མོ།།དགེ་བ་བསྔོ་བ་ནི།།མཆོད་སྦྱིན་རྒྱ་ཆེན་གྱུར་པ་འདི་ཡི་མཐུས།།ཚོགས་གཉིས་མཐར་ཕྱིན་སངས་རྒྱས་འགྲུབ་
གྱུར་ནས།།སྔོན་གྱི་རྒྱལ་བ་རྣམས་ཀྱིས་མ་བསྒྲལ་པའི།།སྐྱེ་བོའི་ཚོགས་རྣམས་བདག་གིས་སྒྲོལ་བར་ཤོག།སེམས་ཅན་ནད་པ་ཇི་སྙེད་སོགས།།སྨན་རྣམས་མཐུ་དང་ལྡན་པ་སོགས་བསྔོ་བ་སྨོན་ལམ་དང་།བཀྲ་ཤིས།།
ཀྱི་ཚིགས་སུ་བཅད་པས་མཐའ་བརྒྱན་པར་བྱའོ།།སྨྲས་པ།རིགས་བཞི་ཁམས་བཞིའི་མངའ་བདག་རྒྱལ་བ་དང་།།ཡི་དམ་མཁའ་འགྲོ་ཆོས་སྐྱོང་འབྱུང་གདོན་བཅས།།རང་རང་མཐུན་པའི་རྫས་ཀྱིས་མཆོད་བྱས་པས།།
འབྱུང་འཁྲུ་ནས་འགྲོ་བའི་བྲོ་ནད་སེལ་བའི་ཐབས།།དམ་པ་སངས་རྒྱས་སྲོལ་འཛིན་ཡི་གེའི་རླུང་།།ཐ་དད་མོས་བློའི་ས་གཞིར་འབབ་པ་རྣམས།།ཡིད་དཔྱོད་ལྷ་ཡི་དྲང་སྲོང་ལྟོ་ཐར་བརྒྱུད།།ཡིད་ཆེས་གོ་བདེའི་དག་བྱེད་བདུད་རྩི་
སྐྱུགས།།དགེ་བས་བདག་ཀྱང་ཐམས་ཅད་མཁྱེན་ཐོབ་པ།།དེ་སྲིད་སྐྱེ་བར་དལ་འབྱོར་རྟེན་ལྡན་ཞིང་།།ཕྱི་ནང་རིག་པའི་གཙུག་ལག་ཡོངས་བཟུང་ནས།།ཆོས་དང་སེམས་ཅན་ཕན་པའི་བྱེད་པོར་ཤོག།ཅེས་འབྱུང་བཞིའི

ཆོ་ག་དག་བྱེད་བདུད་རྩིའི་ཆུ་རྒྱུན་ཞེས་བྱ་བ་འདི་ནི་དོན་གཉེར་རྣམས་ཀྱིས་བསྐུལ་བའི་ངོར།མཁན་ཆེན་བུདྡྷ་ལ་རྒྱུས་མཛད་ལ་ངས་ལ་གཏོར་སྐབས་སུ་བསྡུས་ཙམ་མཛད་པ་ལ་ཡིག་རྙིང་རྣམས་ཀྱི་འགྲོས་མཚུངས་ཅུང་ཟད་དང་།༨
དོན་དུ་བྱེད་པ་ལ་མེད་དུ་མི་རུང་བའི་ཁ་འགེངས་གསར་བསྐྲུན་བཅས་ཏེ།ངག་དབང་ཚུལ་ཁྲིམས་རིན་ཆེན་དུ་ཕོད་པས་རབ་བྱུང་འདོད་པའི་ཆུ་འབྲུག་གི་བགྲང་གཞི་ཤར་བར་དཔལ་ལྷུན་གྲུབ་སྟེང་གི་རྒྱལ་ཁབ་ཏུ་བྲིས་པ་ཀ་ལྱཱཎ་བྷ་ཝནྟུ།